OpenLLM-France/wikimedia huggingface dataset:
# Chartres-de-Bretagne

Chartres-de-Bretagne (en bretó Karnod, en gal·ló Chartr) és un municipi francès, situat a la regió de Bretanya, al departament d'Ille i Vilaine. L'any 2006 tenia 7.033 habitants.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 719 | 757 | 810 | 620 | 737 | 757 | 768 | 770 | 780 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 748 | 791 | 867 | 846 | 875 | 945 | 952 | 1 056 | 1 070 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 984 | 901 | 845 | 718 | 771 | 763 | 764 | 895 | 1 005 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 770 | 1579 | 3 100 | 4 869 | 5 543 | 6 467 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Philippe Bonnin | PS |
# Ciència Cristiana

Ciència Cristiana és una religió fundada per Mary Baker Eddy, que la defineix com "la llei de Déu, la llei del bé, interpretant i demostrant el Principi diví i el govern d'harmonia universal."
En les congregacions de la Ciència Cristiana no hi ha pastors ni altres oficials com n'hi ha a les denominacions religioses tradicionals, sinó solament lectors i practicants. Els seus serveis religiosos són senzills; els celebren els diumenges i consisteixen en una lectura en veu alta de parts de la Bíblia i el llibre Ciència i Salut. Dos lectors s'alternen en fer tal lectura, els quals són escollits pels membres locals. El practicant és un que ora pels que demanen oracions a favor d'ells. Per ser-ho, l'Església Mare de Boston ha de donar la seva aprovació oficial.

## Enllaços externs

* Portal global de la Ciència Cristiana (anglès)
* Revista El Heraldo de la Ciencia Cristiana (castellà)
* Periódico El Monitor de la Ciència Cristiana (anglès)
# Class2go

Stanford's Class2go és una plataforma oberta, el que significa que podeu agafar la base de codi de franc i executar-la al vostre propi servidor. També és portàtil, donant a les escoles la possibilitat de moure documents i suports a altres plataformes si així ho desitgen. La plataforma és interoperable en el sentit que es basa en el programari existent (MySQL, Github, Piazza, MySQL, Python Django...). I, a diferència d'altres plataformes, Class2Go proporciona als educadors un accés immediat a dades valuoses que els permeten refinar l'experiència educativa.
A la tardor de 2012, Stanford ja va oferir dos MOOC a través de Class2Go (Xarxes d'ordinadors i Cel·les solars, cel·les de combustible i bateries). I el gener de 2013 enceta un nou curs MOOC, Introducció a les Bases de Dades, impartida per Jennifer Widom, catedràtica del departament d'Informàtica de Stanford. Amb posterioritat, Class2Go s'ha desplegat a la Universitat d'Austràlia Occidental

## Referències

* ↑ «Stanford Makes Open Source Platform, Class2Go, Available to All; Launches MOOC on Platform Today» (en anglès). Open Culture.
# Christiaan Maurits van den Heever

Christiaan Maurits van den Heever, universalment conegut com a C.M van den Heever (27 de febrer de 1902, camp de concentració prop de Norvalspont, Província del Cap (ara Cap Septentrional) Sud-àfrica - 8 de juliol de 1957) fou un novel·lista, poeta, assagista i biògraf en afrikaans.
Escriptor dertiger, van den Heever és conegut per les seves novel·les: Somer ("Estiu") i Laat vrugte ("Fruites tardies"). La segona, guanyaria el Premi Hertzog de prosa de 1942.
Van den Heever estudià a la University of the Free State a Bloemfontein i a la University of Utrecht als Països Baixos. En tornar a Sud-àfrica, aconseguí una plaça de professor a la University of the Free State. Després de completar la seva dissertació sobre el poeta Totius, acabà la seva carrera acadèmica a la Witwatersrand University.

## Bibliografia

* Juan Zarandona-Santiago Martin (trad.), "Verano. Clásico de la literatura afrikaans" de C.M. van den Heever, Valladolid (Espanya), Publicaciones Universidad de Valladolid, 2002, ISBN 978-84-8448-185-0
# Cloak and Dagger

Cloak and Dagger és una pel·lícula estatunidenca dirigida per Fritz Lang, estrenada el 1946.

## Argument

L'acció es desenvolupa durant la Segona Guerra Mundial. Un buscador italià que ha descobert la fórmula de la bomba atòmica és a les mans dels alemanys, un espia estatunidenc fa tot el possible per segrestar-lo.

## Repartiment

* Gary Cooper: Prof. Alvah Jesper
* Lilli Palmer: Gina
* Robert Alda: Pinkie
* Vladimir Sokoloff: Polda
* J. Edward Bromberg: Trenk
* Marjorie Hoshelle: Ann Dawson
* Ludwig Stossel: l'alemany
* Helen Thimig: Katerin Lodor
* Dan Seymour: Marsoli
* Marc Lawrence: Luigi
* James Flavin: Coronel Walsh
* Patrick O'Moore: l'anglès
* Charles Marsh: Erich
* Richard Fraser (no surt als crèdits): El capità del submarí britànic

## Crítica

Aventura d'espionatge amb un heroi que ho és una mica malgrat seu (en aquesta línia, altres exemples posteriors de to menys èpic, però igualment interessants: "The Counterfeit Traitor" i "Torn Curtain"). Lang li va posar sagacitat narrativa i sentit de la geometria per elevar l'entitat i augmentar l'impacte d'una història no especialment distingida. Irònicament, el que més semblava estimular al seu director, un final que incloïa una amenaçadora advertència sobre els perills del mal ús de l'energia atòmica, va ser tallat per la productora, temorosa sens dubte de qüestionar aquests temes amb Hiroshima i Nagasaki encara fumejants.

## Referències

* ↑ Calderon, pàg. 108

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Christian García González

Christian García González (nascut el 4 de febrer de 1999) és un futbolista andorrà que juga com a central per la UE Santa Coloma i la selecció andorrana.

## Carrera

García va fer el seu debut internacional amb Andorra el 17 de novembre de 2020 en la Lliga de Nacions de la UEFA en partit contra Letònia, i fou expulsat amb una segona targeta groga en els moments finals del partit.

## Referències

* ↑ Christian García González a La Preferente (castellà)
* ↑ Christian García González a worldfootball.net
* ↑ «Christian García». EU-Football.info. [Consulta: 17 novembre 2020].

## Enllaços externs

* Fitxa a BDFutbol
# Club DHIN

El Club DHIN (sigles de Dibujantes de la Historieta y la Ilustración Nacionales) fou un club de dibuixants de còmic nacionals fundat el 1972 a Barcelona. Va romandre actiu entre 1972 i 1979 i tenia comb a objectiu la defensa dels interessos gremials dels seus membres. Va tenir la seva seu a Barcelona, amb filials sorgides posteriorment a Madrid i a València.

## Trajectòria

La idea de crear el Club DHIN va sorgir dels autors Carrillo (pseudònim d'Antonio Pérez García) i Francesc Macián. El club es va constituir el juny de 1972 a Barcelona, amb Macián com a president. Constituït encara sotra el règim franquista, el club mostrava un caràcter necessàriament cultural, ja que era l'única forma amb la qual aleshores podia ser admesa una associació d'aquestes característiques. Així s'expressava l'autor Ramón de la Fuente, el qual fou escollit president del club el 1975, durant la seva estància al Saló de Gijón:
| « | És un club social. Però significa alguna cosa més per a nosaltres. Significa la unió dels dibuixants, la solidaritat entre doscents dibuixants, trencant un mite i una situació de desunió, molt fomentada per aquells que compren el nostre treball. Abans de fundar el Club D.H.I.N, per costum, el dibuixant no reclamava els drets d’autor, ja que fer-ho comportava no tenir treball... | » |
| « | Sí, estic segur que aconseguirem que siguin reconeguts els nostres drets. La nostra intenció en principi és dialogar amb l'editor, d’aquest diàleg espero que en surti la major comprensió de les nostres posicions, fins ara oposades. Insisteixo, no volem guerra, volem diàleg i com que creiem que els editors són sonscients de l'evolució social dels temps en els quals vivim, crec que arrivarem a un amistós i total enteniment, sense haver d'arrivar a la lluita oberta. Els editors sabran comprendre que en nosaltres tenen un amic, mà d'obra i matèria prima. | » |
El 1974 va publicar un butlletí intern informatiu, anomenat Boletín del Club Dhin.
El 1975 comptava amb 256 membres i fruit de la visita a València el 13 d'octubre d'una delegació bancelonina composta per Pedro Alférez, Ramón de la Fuente i César López es va crear el Club DHIN València, el qual va tenir com a primer president a José Lanzón. Foren ells els qui organitzarien el primer Saló Nacional del Còmic i la Il·lustració, amb la celebració de 7 edicions entre 1976 i 1982, considerat presursor del Saló Internacional del Còmic de Barcelona.
Del Club D.H.IN fins a la creació d'un Col·legi d'Historietistes que valgués pels drets del col·lectiu d'autors hi havia, de fet, només un pas. No obstant, el futur fou diferent ja que la democràcia estava a punt d'arrivar i amb ella els conceptes de defensa dels drets del treballador sufririen una transformació.

## Referències

* 1 2 3 4 Cuadrado (2000), pp. 278 a 279.
* ↑ Carrillo y el comic de aventuras, "Zeppelin" nº 6, 15/02/1974, pp. 28-32.
* ↑ Cuadrado (2000), p. 173.
* 1 2 Varona “Ché”, J. M. (09/2006)., "AACE".

## Bibliografia

* CUADRADO, Jesús. Atlas español de la cultura popular: De la historieta y su uso, 1873-2000.. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
# Circle Line (Singapur)

La Circle line, de vegades anomenada per l'acrònim CCL, és una de les sis línies del metro de Singapur (Mass Rapid Transit o MRT).
Efectua un bucle incomplet a través de la ciutat estat, connectant la parada Dhoby Ghaut al centre, amb la parada HarbourFront, al sud de Singapur. Hi ha igualment una branca que surt de la parada Promenade en direcció Marina Bay. És explotada per l'SMRT Corporation i s'identifica en els plànols pel color taronja. El traçat, totalment subterrani, té actualment 35,5 km de llarg amb un temps de recorregut d'una hora aproximadament.
Després d'un retard lligat a un l'esfondrament l'any 2004 a la parada Nicoll Highway, la Circle line es va inaugurar el 29 de maig de 2009 entre les parades Bartley i Marymount, convertint-se així en la quarta línia de la xarxa.Després es va estendre pels dos extrems, cap a Dhoby Ghaut el 17 d'abril de 2010 i després cap a HarbourFront el 8 d'octubre de 2011.
Finalment, la branca cap a Marina Bay es va posar en servei el 14 de febrer de 2012.
L'última fase, prevista per a 2026, connectarà Marina Bay amb HarbourFront, permetent finalment de completar el bucle.
Es la segona línia del MRT que funciona totalment sense conductor però igualment una dels més llargues línies de metro automàtic del món. L'any 2015, la feien servir 398.000 passatgers diaris. És la primera línia de la xarxa que fa servir material rodant de capacitat intermèdia, amb trens de tipus C830 i C830C de tres cotxes.

## Referències

* ↑ «Is the Circle Line yellow or orange? LTA & SMRT have an answer.» (en anglès). [Consulta: 2 febrer 2021].
* ↑ «channelnewsasia.com - Part of Circle Line officially opens», 28-05-2009. Arxivat de l'original el 2009-05-28. [Consulta: 2 febrer 2021].
* ↑ «Four more trains for Circle Line as ridership rises» (en anglès). straitstimes.com, 27-06-2015. [Consulta: 7 maig 2020].
* ↑ «Company A-Z - Railway Technology». [Consulta: 2 febrer 2021].
* ↑ hermes. «Four more trains for Circle Line as ridership rises» (en anglès), 27-06-2015. [Consulta: 2 febrer 2021].
# Circleville (Utah)

Circleville és una població dels Estats Units a l'estat de Utah. Segons el cens del 2000 tenia 505 habitants.

## Demografia

Segons el cens del 2000, Circleville tenia 505 habitants, 172 habitatges, i 132 famílies. La densitat de població era de 21,5 habitants per km².
Dels 172 habitatges en un 37,2% hi vivien nens de menys de 18 anys, en un 68% hi vivien parelles casades, en un 5,8% dones solteres, i en un 22,7% no eren unitats familiars. En el 22,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,45.
Per edats la població es repartia de la següent manera: un 34,7% tenia menys de 18 anys, un 5,9% entre 18 i 24, un 18,4% entre 25 i 44, un 23,2% de 45 a 60 i un 17,8% 65 anys o més.
L'edat mediana era de 37 anys. Per cada 100 dones de 18 o més anys hi havia 98,8 homes.
La renda mediana per habitatge era de 32.083 $ i la renda mediana per família de 36.875 $. Els homes tenien una renda mediana de 25.536 $ mentre que les dones 19.063 $. La renda per capita de la població era de 12.919 $. Entorn del 8,7% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Circleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Circleville». American Fact Finder. Oficina del Cens dels Estats Units, 12-01-2010.
# Clivella

«Clivella» té aquests significats:
* Clivella (dermatologia)
* Clivella social
# Clivella (dermatologia)

Una clivella o esquerda o fissura és un trastorn cutani en què hi ha una petita escissió lineal produïda a l'epidermis i a la part superficial del derma, de vores tallants ben definides. És més petita que una laceració.

## Causa

Sovint, les esquerdes a la pell són causades per la pell seca, possiblement per l'aire fred. També poden ser causats pel trastorn genètic ictiosi vulgar, psoriasi, èczema o peu diabètic. També es poden produir petites fissures cutànies a l'arèola durant la lactància.

## Localitzades

Poden afectar els mugrons en l'alletament (mugró esquerdat), als llavis en les quilitis; o bé complicant lesions de la pell com les de la psoriasi, la dermatitis, o en les hiperqueratosis.

## Generalitzades

Una zona de la pell en la qual hi ha moltes fissures de la pell s'anomena "pell esquerdada" o "pell clivellada" i és més comunament el resultat de la sequedat de la pell. La ictiosi és un trastorn genètic on sovint hi ha clivelles greus a la pell.

## Clivelles en cas d'alletament

Pot passar durant la lactància que apareguin esquerdes, visibles o no, a l'arèola, generalment per una mala posició del nadó. Una altra causa es deu a la invaginació del mugró. El dolor que se sent pot ser prou intens com per fer que la lactància s'aturi. A part de treballar les causes de l'esquerda, es proposa l'aplicació d'ungüents per accelerar la cicatrització, però només la lanolina i l'aplicació de calostre serien eficaços per permetre que la pell es recuperés amb un grau d'humitat suficient. L'ús de protectors de mugrons de silicona proporciona alleujament temporal del dolor. Si el dolor és massa intens, l'ús temporal d'un tirallet pot permetre aturar temporalment la lactància per permetre que la ferida cicatritzi.

## Teràpia

Les formes més comunes de fissures cutànies es curen soles amb el pas del temps i es poden ajudar amb ungüents normals i cobrir les ferides. La hidratació adequada és important per a la prevenció. Si hi ha una causa subjacent, s'ha de tractar per resoldre el problema.

## Referències

* ↑ Williams, Gary; Katcher, Murray. «Primary Care Dermatology Module > Nomenclature of Skin Lesions > 18. FISSURE» (en anglès). Department of Pediatrics. The University of Wisconsin. Arxivat de l'original el 2011-07-20. [Consulta: 6 juliol 2023].
* ↑ Welsch, Anne. «La crevasse mammaire : panorama des solutions» ( PDF) (en francès), 2003.
# Club Esportiu Campos

El Club Esportiu Campos és un club de futbol del poble mallorquí de Campos.

## Història

El futbol es va iniciar a Campos l'any 1924. Va començar amb dos equips, l'equip de Primera regional i l'equip infantil, que van desaparèixer en 1927. L'equip infantil estava format per onze campaners i un santanyiner que competien amb 14 i 15 anys. L'equip de Primera va agafar el testimoni del conjunt futbolístic més antic de Campos.
El club va ser fundat l'any 1968 i juga al camp de futbol que hi ha al Camp Municipal d'Esports de Campos, on hi ha també piscines, una pista d'atletisme (al voltant del camp de futbol), un pavelló (un s'hi pot jugar a bàsquet, futbol sala...), etc. El camp no és gaire gran i no té cadires, sinó que les grades són totes de ciment (amb una part coberta), i només n'hi ha un costat del camp, al mateix costat on hi ha l'entrada als vestidors i el marcador, que no és digital.
La temporada 2016-17 fou la seva darrera temporada a Tercera Divisió.

## Referències

* ↑ Història al web del club
* ↑ Club Esportiu Campos, temporada 2016-2017 a lapreferente.com
# Club Esportiu Castelló 1989/90

La temporada 1989/90 va ser la 67a en la història del CE Castelló. Després d'aconseguir l'ascens a Primera divisió el curs anterior, al Nou Castàlia es van veure partits de la màxima categoria per primer cop. Malgrat que l'equip va patir dues baixes important, amb Jordi Vinyals i Pepe Mel, es va aconseguir la permanència sense massa patiment. D'altra banda, també va suposar el primer any sense l'emblemàtic Viña, ja retirat, i la tornada de dos homes de la casa: Pedro Alcañiz i Javi Ibeas.

## Plantilla
### Jugadors

| Pos. | Jugador | Procedència | Temporada |
| POR | Emili Isierte | Borriana (c) | 1988/89 |
| POR | Martínez Puig | Olímpic Xàtiva | 1987/88 |
| DEF | Alejandro | Albacete | 1988/89 |
| DEF | Alfredo | Amateur | 1982/83 |
| DEF | Bonhoff | Newell's | 1988/89 |
| DEF | Trigos | Ceuta | 1988/89 |
| DEF | Javi Valls | Amateur | 1981/82 |
| DEF | Ximet | Borriana | 1985/86 |
| MIG | Enrique Ayúcar | Athletic Bilbao | 1989/90 |
| MIG | Escobar | Elx | 1988/89 |
| MIG | Fernández | Standard / Elx | 1989/90 |
| MIG | Ibeas | Murcia | 1989/90 |
| MIG | José Hurtado | Málaga | 1988/89 |
| No. | Posició | Jugador | Procedència | Temporada |
| | MIG | Manchado | Amateur | 1984/85 |
| | MIG | Ugbade | El-Kameni | 1989/90 |
| | MIG | Víctor Salvador | Amateur | 1982/83 |
| | DAV | Pedro Alcañiz | València | 1989/90 |
| | DAV | Cabrera | Cadis | 1988/89 |
| | DAV | Moisés | Sevilla | 1989/90 |
| | DAV | Raúl Cruselles | Amateur | 1986/87 |
| | DAV | Walter Peletti | Wanderers | 1989/90 |
| F | POR | Romo | Cabanes | 1989/90 |
| F | DEF | David | Amateur | 1989/90 |
| F | DEF | Sevilla | Amateur | 1989/90 |
| F | MIG | Octavio | Amateur | 1989/90 |
| F | DAV | Cruceta | Amateur | 1989/90 |
* Fernández té la doble nacionalitat espanyola i belga .

#### Altes

| Posició | Jugador | Procedència | Preu | Mercat |
| DEF | Trigos | CA Ceuta | ? | Estiu |
| MIG | Enrique Ayúcar | Athletic Bilbao | Cessió | Estiu |
| MIG | Fernández | Standard (propietari) / Elx (cedit) | ? | Estiu |
| MIG | Ibeas | Real Murcia | ? | Estiu |
| MIG | Ugbade | El-Kanemi Warriors FC | ? | Estiu |
| DAV | Pedro Alcañiz | Valencia CF | 30.000.000 pts | Estiu |
| DAV | Moisés | Sevilla FC | ? | Estiu |
| DAV | Walter Peletti | Montevideo Wanderers FC | 13.000.000 pts | Estiu |

#### Baixes

| Posició | Jugador | Destinació | Preu | Mercat |
| POR | Fermín | Vila-real CF | 0 pts | Estiu |
| MIG | Breva | Vila-real CF | 0 pts | Estiu |
| MIG | Pedro López | SD Ibiza | 0 pts | Estiu |
| MIG | Rodri | Gimnàstic de Tarragona | 0 pts | Estiu |
| MIG | Jordi Vinyals | Real Oviedo | 0 pts | Estiu |
| DAV | Puskas | CA Ceuta | 0 pts | Estiu |
| DAV | Pepe Mel | Real Betis | 23.000.000 pts | Estiu |
| DAV | Viña | Retirat | | Estiu |

## Vegeu també

* Primera divisió espanyola 1989/90
# La Bassa (Sabadell)

La Bassa és un parc aquàtic recreatiu ubicat a Sabadell, més concretament al camí de Can Quadres, 183, al sector de Sant Oleguer. És una de les piscines més grans d'Europa. Sol obrir les portes a principis de juny, tot coincidint amb la Diada de l'Esport Escolar, i tanca a finals d'agost, amb una afluència d'unes 100.000 persones per temporada. Disposa d'un vas de piscina de 100 metres de diàmetre, un pont de 95 metres i una illa a l'interior, de 23 metres de diàmetre. A la seva zona més fonda fa 180 centímetres, i es necessiten més de 7 milions de litres d'aigua per omplir-la, que ocupa una làmina d'aigua d'uns 6.800 metres quadrats. L'equipament disposa d'un equip propi de vuit socorristes i un infermer.
Es va inaugurar a l'estiu del 1986, sota el mandat de l'alcalde Antoni Farrés.
El gener de 2016 es va fer públic que l'equipament tenia diverses fuites d'aigua que afectaven l'estructura del terreny i es va anunciar que durant el 2016 romandria tancat, per tal de fer-hi millores estructurals. Es va reobrir el 26 de juny de 2017, just per a la campanya d'estiu de 2017, completament renovada.

## Referències

* ↑ Serveis, entitats i equipaments de Sabadell. La Bassa de Sant Oleguer
* 1 2 3 «La bassa de Sant Oleguer de Sabadell s'enfonsa». CCMA.CAT, 21-01-2016.
* 1 2 «Muere un niño de 4 años ahogado en la piscina municipal de Sabadell». La Vanguardia, 31-05-2006.
* ↑ Lluís Font, pseudònim de Lluís Fernàndez i López. «El Parc de Sant Oleguer». Penell de Sabadell, 19, 01-06-1986, pàg. 5-7.
* ↑ «La Bassa de Sant Oleguer es queda seca». Nació Digital, 21-01-2016 [Consulta: 23 gener 2016].
* ↑ «La Bassa reobre al públic totalment renovada | Ràdio Sabadell». [Consulta: 21 juny 2018].
* ↑ «Sabadell estrena la renovada Bassa de Sant Oleguer». La Vanguardia.

## Vegeu també

* Pista Coberta d'Atletisme de Catalunya

## Enllaços externs

* Web de la Bassa Arxivat 2018-06-21 a Wayback Machine.
# Assunção dos Anjos

Assunção Afonso de Sousa dos Anjos, més conegut com Assunção dos Anjos (Luanda, 13 de febrer de 1946 - Madrid, 12 de desembre de 2022), fou un polític i diplomàtic d'Angola que va exercir de ministre d'afers exteriors de 2008 a 2010.

## Biografia

Anjos va treballar al Ministeri de Relacions Exteriors com a director per Àfrica i Orient Mitjà. Va ser director del Gabinet del viceprimer ministre, director del Gabinet del ministre de Planificació, i després director del Gabinet del President de la República de 1979 a 1993, sota José Eduardo dos Santos. Posteriorment, fou nomenat ambaixador a Espanya fins que va dimitir del càrrec a petició seva en novembre de 1999. Aleshores fou nomenat ambaixador a França; en octubre de 2002, quan encara estava ocupant el càrrec, va negar categòricament que Angola tingués cap presència militar a Costa d'Ivori durant la guerra civil d'aquest país.
Anjos fou nomenat aleshores ambaixador a Portugal a principis d'agost de 2002 i va jurar aquest càrrec pel president dos Santos el 18 de desembre de 2002. Posteriorment, l'1 d'octubre de 2008 fou nomenat ministre de Relacions Exteriors, després d'haver renunciat immediatament al seu càrrec d'ambaixador a Portugal. En 2010 fou substituït per Georges Rebelo Chicoti i posteriorment fou nomenat assessor presidencial adviser.
Anjos va ser membre del Comitè Central del Moviment Popular per a l'Alliberament d'Angola (MPLA).

## Referències

* 1 2 3 4 5 "Perfil do novo Ministro das Relações Exteriores Dr. Assunção dos Anjos" Arxivat 21 October 2008$^{[Datemismatch]}$ a Wayback Machine., web de l'ambaixada angolesa a Portugal (portuguès)
* 1 2 3 "Perfil de alguns ministros do governo de Angola" Arxivat 5 October 2008$^{[Datemismatch]}$ a Wayback Machine., Angola Press Agency, 2 October 2008 (portuguès)
* ↑ "Angola: Top aide, seven envoys "relieved of their posts at their own request"", Radio Nacional de Angola, Luanda, 24 November 1999.
* ↑ "Angola denies involvement in Ivory Coast conflict", Sapa-AFP, October 2002.
* ↑ "Angolan government nominates new ambassador to Portugal", BBC Monitoring International Reports, 5 August 2002.
* ↑ "Angola: President swears in new provincial governors, intelligence chief", BBC Monitoring International Reports, 18 December 2002.
* ↑ "Presidente da República nomeia novos membros do Governo", Angola Press, 1 October 2008 (portuguès)
* ↑ http://www.club-k.net/index.php?option=com_content&view=article&id=6878:assuncao-dos-anjos.